सामग्री: अक्षय कांबळे गेल्या 21 दिवसांपासून बेपत्ता आहे.

बदलापूर (पूर्व) मधील अष्टविनायक सोसायटीत राहणारे आणि व्यवसायानं शिक्षक असलेले भीमराव कांबळे मुलाच्या शोधासाठी गेले दोन आठवडे कानपूरमध्येच तळ ठोकून आहेत. पोलिसांत तक्रार दाखल केल्यानंतरही तपासातील दिरंगाईमुळे अक्षयच्या गायब होण्याचं गूढ कायम आहे.    

अभ्यासात हुशार असलेला अक्षय जुलै २०१७ मध्ये नेहमीप्रमाणे आपल्या घरी आला होता. त्यानंतर कानपूरला परत गेल्यावर कुटुंबीयांना तो कायम फोन करून खुशाली कळवत असे. २७ नोव्हेंबरला अक्षय घरी येणार होता. परंतु, कॉलेजमध्ये प्रोजेक्टचं काम असल्याचं सांगून रेल्वेचं आरक्षण असूनसुद्धा तो बदलापूरला आला नाही.

त्यानंतर वडिलांनी फोन करून घरी येण्याची विनंती केल्यामुळे रेल्वेचं आरक्षण न करताच २९ नोव्हेंबरच्या रात्री साडेनऊ वाजता पुष्पक एक्स्प्रेसने बदलापूरला येण्यासाठी निघाल्याचं अक्षयने आईला फोन करून सांगितले होते. पण कानपूरहून निघालेला अक्षय महाराष्ट्रात दाखल झालाच नाही. 

कुटुंबीयांचा कानपूरमध्येच मुक्काम

मुलाचा शोध घेण्यासाठी कुटुंबीयांनी कल्याण लोहमार्ग पोलिसात तक्रार दाखल केली. मात्र, अक्षय मुंबईत आलाच नसल्याने तुम्ही त्याला कानपूरमध्येच शोधण्याचा सल्ला पोलिसांनी दिला.

अखेर अक्षयच्या वडिलांनी आयआयटी कानपूर गाठलं. स्थानिक पोलीस ठाण्यात अक्षय बेपत्ता झाल्याची तक्रार दाखल केल्यानंतरही दोन आठवडे पोलिसांकडून अतिशय धीम्या गतीने तपास सुरू होता. 

पण गेल्या दोन-तीन दिवसांमध्ये प्रसारमाध्यमांमध्ये आलेल्या बातम्यांनंतर तपासाला वेग आल्याचं भीमराव कांबळे 'बीबीसी'शी बोलताना सांगितलं.  

अक्षय कांबळेच्या वडिलांनी उत्तर प्रदेशच्या मुख्यमंत्र्यांना पत्र लिहिलं आहे.

अक्षयकडे एक स्मार्टफोन आणि कॉलिंगसाठी एक साधा फोन होता. यातील साधा फोन आणि दोन्ही सिमकार्ड कॅम्पसमधील एका सफाई कर्मचाऱ्याकडून हस्तगत करण्यात आली आहेत.

विशेष म्हणजे अक्षय दोन नंबरच्या हॉस्टेलमध्ये राहत होता, पण ही सिमकार्ड पाच नंबरच्या हॉस्टेलच्या कचरापेटीत सापडल्याची माहिती सफाई कर्मचाऱ्याने दिली आहे. 

दुसऱ्या एका कर्मचाऱ्याला अक्षयच्या हॉस्टेलच्या खोलीची सफाई करताना त्याची दोन एटीएम कार्ड आणि कॉलेजचं ओळखपत्र सापडलं. अक्षय या गोष्टी नेहमी आपल्या पाकिटात ठेवत असे, पण त्याच्यासोबत पाकिट न सापडल्यामुळे अक्षयच्या वडिलांनी आश्चर्य व्यक्त केलं. 

सुरुवातीला नुसतीच चौकशी करून सोडून...\nमागील सामग्री खालीलप्रमाणे सारांशित केली जाऊ शकते:
कानपूर येथील आयआयटीमध्ये कॉम्प्युटर सायन्सच्या तिसऱ्या वर्षाला शिकणारा अक्षय कांबळे (२० वर्षे) हा बदलापूरचा तरुण गेल्या २१ दिवसांपासून बेपत्ता आहे.